Legal Document

Category: 22

Text:
46. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 109501/5691 της 19 Ιουλ./11 Αυγ.  1977 (ΦΕΚ Β' 765) Περί αναθέσεως της εισπράξεως δημοσίων εσόδων σε Τράπεζες. Έχοντας υπόψη: 1.Τις διατάξεις του άρθρ. 11 του Ν.Δ/τος 321/1969 "περί Κώδικος Δημοσίου Λογιστικού", όπως τροποποιήθησαν με τις διατάξεις του άρθρ. 1 του Νόμ. 599/1977 "περί τροποποιήσεως διατάξεων τινων του Κώδικος Δημοσίου Λογιστικού και του Κώδικος Εισπράξεως Δημοσίων Εσόδων". 2.Τις διατάξεις του άρθρ. 4 του Νόμ. 599/1977 "περί τροποποιήσεως διατάξεών τινων του Κώδικος Δημοσίου Λογιστικού και του Κώδικος Εισπράξεως Δημοσίων Εσόδων", αποφασίζουμε: 1.Αναθέτουμε την είσπραξη του φόρου εισοδήματος φυσικών προσώπων με προεκδιδόμενα μηχανογραφικά τριπλότυπα εισπράξεως από 1 Μαρτ. 1977 στις εξής Τράπεζες: α)Εθνική Τράπεζα της Ελλάδος. β)Εμπορική Τράπεζα της Ελλάδος. γ)Ιονική και Λαϊκή Τράπεζα της Ελλάδος. δ)Τράπεζα Πίστεως. ε)Γενική Τράπεζα της Ελλάδος. 2.Η είσπραξη των ανωτέρω εσόδων από τις Τράπεζες αυτές θα γίνεται σύμφωνα με την εγκύκλιό μας αριθ. 41832/1898/19-3-1977. 3.Η ισχύς της αποφάσεως αυτής αρχίζει από 1ης Μαρτ. 1977. Η απόφαση αυτή να δημοσιευθεί στην Εφημερίδα της Κυβερνήσεως. Σελ. 212,44(β) Τεύχος 717 - Σελ. 88 25.Γ.β.46 Κώδικας περί Εισπράξεως Δημοσίων Εσόδων